Podľa § 24 ods. 16 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“), **sa dňa 20. októbra 2017 končí štvorročné funkčné obdobie** **Rady školy pri Materskej škole, Na Majeri 543/1, 034 84 Liptovské Sliače** v zriaďovateľskej pôsobnosti obce Liptovské Sliače.

Obec Liptovské Sliače § 25 ods. 1 zákona 596/2003 Z. z. a § 1 ods. 2 a 3, vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení vyhlasuje

**v ý z v u**

**na voľby členov do**

**Rady školy pri Materskej škole, Na Majeri 543/1, 034 84 Liptovské Sliače.**

Uzávierka výzvy je **13. október 2017.** V zmysle § 25 ods. 4 zákona č. 596/2003 Z. z. zriaďovateľ určuje nasledovný počet a zloženie členov rady školy: počet členov rady školy bude 9 v zložení - 2 pedagogickí zamestnanci, 1 zástupca za ostatných zamestnancov, 3 zvolení zástupcovia rodičov a 3 delegovaní zástupcovia za zriaďovateľa zástupcovia za rodičov a za zriaďovateľa nesmú byť zamestnancami školy).

Zriaďovateľ zároveň určuje riaditeľke školy materskej školy realizovať voľby do rady školy a doručiť zoznam zvolených členov rady školy za jednotlivé kategórie s menom, priezviskom a kontaktnými údajmi (adresa bydliska, telefón, e-mailová adresa).

V Liptovských Sliačoch, 31. augusta 2017.

 Mgr. Milan Frič,

 starosta obce